Magnhild Rygg

Magnhild Rygg (1936–2023) var en norsk lokalpolitiker som var ordfører i Bygland kommune fra 1981 til 1987. Hun representerte Senterpartiet og overtok etter Knut P. Sandnes etter å ha vært varaordfører i to år. Hun var den første kvinnelige ordfører i Setesdal. 

Magnhild Rygg var utdannet lærer. Hun flyttet fra Trøndelag til Bygland for å overta slektsgården på Longerak og drev den selv i mange år før hun etter hvert fikk jobb som lærer på Bygland skole. Senere var hun på Grendi skole. Utenom sitt politiske engasjement var Magnhild Rygg aktiv i korps og kor, bygdekvinnelag, mållag, historielag og pensjonistforening. Hun var gift med Ottar Rygg, som døde i 2009. De fikk tre barn, et av dem var Leiv Rygg Langerak, som ble ordfører i Bygland kommune i 2011.

Kilder 
 Sigurd Haugsgjerd: Magnhild - ein pionér. Artikkel i Setesdølen nr. 73, 2013 side 7

Ordførere i Bygland
Sp-ordførere i Aust-Agder
Personer fra Bygland kommune